கேள்வி: கே. வி. நாராயணசுவாமி பற்றி விளக்கவும்.
பதில்: கே. வி. நாராயணசுவாமி (K. V. Narayanaswamy பி: நவம்பர் 15, 1923 - இ: ஏப்பிரல் 1, 2002) என பரவலாக அறியப்படும் பாலக்காடு கொல்லெங்கொட விசுவநாத நாராயணசுவாமி தென்னிந்தியாவைச் சேர்ந்த ஒரு கருநாடக இசை வாய்ப்பாட்டு கலைஞர்.
கேள்வி: கே. வி. நாராயணசுவாமி - இசைப் பயிற்சி குறித்து விரிவாக சொல்லுங்கள்.
பதில்: தொடக்கத்தில் தனது தந்தையிடமும் பாட்டனிடமும் இசை கற்றுக் கொண்டார். குடும்ப நண்பரான பாலக்காடு டி. எஸ். மணி ஐயர் இவரை தனது மாணவனாக ஏற்றுக் கொண்டார். மணி ஐயரிடம் நிரவலும் ஸ்வரம் பாடுதலும் கற்றுக் கொண்டார். இதனால் சிறு வயதிலேயே லய கட்டுப்பாடு அவர் உள்ளத்தில் பதிந்தது. மணி ஐயரின் ஆலோசனைப்படி இடையில் சில காலம் கல்பாத்தியில் இருந்த சி. எஸ். கிருஷ்ண ஐயரிடமும் இசை கற்றார். 1941ல் சென்னைக்கு வந்து ''பாப்பா'' கே. எஸ். வெங்கடராமையாவிடம் இசை கற்கத் தொடங்கினார். பின்னர் 1942 தொடக்கம் அரியக்குடி இராமானுஜ ஐயங்கார் குருகுல வாச முறையில் இசைப் பயிற்சி பெற்றார். அரியக்குடியாரின் கச்சேரிகளில் தம்பூரா மீட்டும் பொறுப்பு இவருக்கு கொடுக்கப் பட்டதால் கூடவே பாடி பயிற்சி பெறும் வாய்ப்பு கிடைத்தது. குருகுல வாசத்தின் போது பி. ராஜம் ஐயர், மதுரை கிருஷ்ணன் ஆகியோரும் இவருடன் கூட இருந்தனர். டி. பாலசரஸ்வதியின் தாயாராகிய ஜயம்மாளிடம் பதம் (இசை), ஜாவளி என்பனவற்றைக் கற்றுக் கொண்டார்.
கேள்வி: கே. வி. நாராயணசுவாமி - விருதுகள் என்பது என்ன?
பதில்: * பத்மசிறீ விருது, 1976 * சங்கீத நாடக அகாதமி விருது, 1976 * சங்கீத கலாநிதி விருது, 1986 * நாதப் பிரம்மம், 2001 வழங்கியது: நாரத கான சபா
கேள்வி: கே. வி. நாராயணசுவாமி - வாழ்க்கை சரிதம் குறித்து விரிவாக சொல்லுங்கள்.
பதில்: பாலக்காடு கே. வி. நாரயணசுவாமியின் வாழ்க்கை சரிதையை பிரபல ஊடகவியலாளரும் இசைப் பிரியருமான நீலம் புத்தகமாக எழுதி 2001ல் வெளியிட்டுள்ளார். இந்த நூல் அதே ஆண்டில் நீதிபதி வி. ஆர். கிருஷ்ணையரால் ஆங்கிலத்தில் எழுதி வெளியிடப்பட்டது.
கேள்வி: கே. வி. நாராயணசுவாமி - மறைவு பற்றி விளக்கவும்.
பதில்: பாலக்காடு கே. வி. நாராயணசுவாமி ஏப்பிரல் 1, 2002ல் காலமானார்.